Á bæjarráðsfundi sl. fimmtudag samþykkti bæjarráð fjármagn til markaðsátaks fyrir jólin , með verslunum , þjónustuaðilum , handverks - og listamönnum . Hugmyndin er að í samvinnu við verslanir , þjónustuaðila og handverks - og listamenn í Fjallabyggð verði gert markaðsátak til að hvetja íbúa Fjallabyggðar til að versla í heimabyggð fyrir jólin . Átakið felur í sér að gerður verði sameignlegur auglýsingabæklingur með jólagjafahugmyndum frá þessum aðilum . Vinna og kostnaður við bæklinginn verður á hendi Fjallabyggðar . Af því tilefni er þessum aðilum boðið til fundar til að fá nánari upplýsingar um verkefnið . Jólin nálgast hratt og mikilvægt er að vinna fari af stað sem fyrst og allt gangi sem hraðast fyrir sig . Fundirnir verða sem hér segir . Siglufjörður : mánudaginn 10. nóvember kl 17:00 í fundarsal Ráðhúsinu Siglufirði . Ólafsfirði : þriðjudaginn 11. nóvember kl 17:00 í Gagnfræðaskólahúsinu Ólafsfirði . Öll fyrirtæki og allir einstaklingar innan Fjallabyggðar sem hafa áhuga á að selja íbúum Fjallabyggðar jólagjafir eru hvattir til að mæta . Hugsum út fyrir kassann hvað varðar jólagjafir þessi jólin . Við óskum eftir að sjá fólk frá öllum verslunum , jólagjafir geta verið jafn misjafnar og þær eru margar . Við óskum eftir að sjá alla þjónustuaðila í Fjallabyggð , hárgreiðslufólk , snyrtifræðinga , nuddara , ljósastofur o.þ.h . Við óskum eftir hugmyndir frá öllum listamönnunum okkar . Og síðast en ekki síst viljum við koma hinum margvíslegu handverksmunum sem unnir eru í Fjallabyggð undir jólatréð í ár . Með kveðju Inga Eiríksdóttir , markaðs og kynningarfulltrúi